  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Москваысь ВДНХ-ын «Россия» адӟытонын-форумын (0+) Гурт возёслэн нуналэз ортчиз. Со улсын Удмуртилэн стендаз элькунлэн переработкая промышленностьын но гурт возёсын азинсконъёсынызы тодматӥзы. Со сярысь улосвыл тӧролэн но кивалтэтлэн пресс-службазы ивортӥз. « Элькунысь гурт возёс котькулэсь вылӥын. 2023-тӥ арын агропром огъетын 87,6 миллиард манет тыр вузъёс поттэмын. Йӧл, сыръёс, нӧкы вӧй поттонъя Удмуртия Приволжск федерал округын куинетӥ инты басьтэ, азьветлӥсьёслы бадӟылаезъя но калыклэн лыдызъя келя ке но. Переработкая промышленностьлэн таӵе азинскеменыз Удмуртия валтӥсь сиён-юонъёсты аслыз тырмыт лэсьтэ » Михаил Юдин, Удмуртиысь гурт возёсъя но сиён-юонъя министр Удмуртиысь гурт возёсын ваньбур поттӥсьёс, фермеръёс, гурт возёсъя министерствоысь ӧнерчиос удыслэн валтӥсь ужпумъёсызъя пленарной сессие но фермеръёслэн нырысетӥ ӧтчамзы пырыськизы. «Моя земля - Россия» павильонын гуртын ужась 75 дышетӥсьёсты федерал министрлэн таукаронъёсыныз пусйизы. Соос пӧлын Сьӧлта ёросысь искусствоосъя нылпи школалэн кивалтӥсез Анна Дубцова но. «На службе здоровья» павильонын Удмуртиысь эмчилы Марина Русскихлы ӟеч ужамез но гуртэз азинтонын тыршемез понна кунысь гурт возёсъя министрлэсь таукаронзэ сётӥзы. Сьӧлта ёросысь «Стар и Ко» калык театр Александр Островскийлэн «Правда хорошо, а счастье лучше» пьесаезъя спектакль возьматӥз. Учкисьёс артистъёсты сылыса но кужмо кичабонъёсын келязы. Удмыртилэн стендаз куноослы шулдыръяськон программа, кузьымъёсты шудытон но анимация радъязы. Тодэ вайытом, Удмуртилэн стендэз 75 номеро павильонын интыяськемын. 5-тӥ толсуре 2023-тӥ арын ВДНХ-ын Удмуртилэн нуналэз ортчиз. «Россия» адӟытон-форум 8-тӥ пӧсьтолэзёзь ужалоз Тегъёс: гуртвозёс гуртвозёсъяминистерство форум Удмуртия Россия  